Carsten Koch (S), 1998-11-18:
Jeg er også enig med hr. Frank Dahlgaard i, at der også på alkoholområdet foregår ubehagelige ting på vores uddannelsesinstitutioner.
Jeg kunne her tænke mig en tilsvarende politik.
Jeg kunne tænke mig, at vi i forbindelse med regeringens forebyggelsesprogram, som jo bl.a. vil have alkohol som et væsentligt element, får etableret en national strategi, som sikrer, at vi i langt mindre udstrækning, end vi har det i dag, har alkoholmisbrug eller -forbrug på vores uddannelsessteder.
Jeg kan også sige, at justitsministeren har bebudet et møde, som vi skal have om meget kort tid, som netop tager alkoholforbrug op som et væsentligt tema.
Jeg er lige så bekymret for alkoholforbruget blandt vore unge, som hr. Frank
Dahlgaard er.
I loven er der direkte etableret muligheder for, at der skal undervises og laves kampagner på skolerne for at få bevidstgjort eleverne om det her, få bevidstgjort lærerne om det.
Det er en kampagne, der går i gang her til foråret på alle vore uddannelsessteder, men specielt i skolerne, hvor problemet er alvorligt.
Hermed sluttede spørgsmålet.
B. Spørgetiden Der var ikke indleveret spørgsmål til denne spørgetid.
Bortfaldne spørgsmål
Spm. nr. S 348
Det første tema, at der findes en overdødelighed i Danmark som følge af kræft, det er rigtigt, kan jeg sige til fru Kirsten Jacobsen.
Derfor gjorde jeg det, kort tid efter jeg tiltrådte, at jeg nedsatte en såkaldt kræftstyregruppe bestående af de nationale eksperter på området fra hele landet, der skal finde frem til årsager til denne overdødelighed.
Det skal belyses, og så skal denne kræftstyregruppe fortælle om, hvordan man tilrettelægger en fornuftig og rigtig strategi, der nedbringer antallet af kræfttilfælde i Danmark og af tilfælde af død som følge af kræft i Danmark.
Det er denne kræftstyregruppes store opgave; det sidder den og arbejder på lige i øjeblikket.
I denne strategi bør selvfølgelig også indgå en endnu større åbenhed i forhold til de internationale forskningsresultater.
Jeg er heller ikke et øjeblik i tvivl om, at der er en høj viden om de internationale forskningsresultater blandt de danske læger i dag.
Men kan det gøres bedre, er det klart kræftstyregruppens opgave at gøre det.
Altså det, jeg kan sige, er, at jeg vil gerne forelægge spørgsmålet, som fru Kirsten Jacobsen stiller, for Sundhedsstyrelsen.
Jeg vil ikke på forhånd sige til Folketinget, at nu vil jeg afskaffe begrebet eksperimentel behandling og dermed give mulighed for, at man kan afprøve eksperimentel behandling ved at sende patienter til eksperimentel behandling.
Det vil være for radikalt et skridt, vil jeg sige.
Men jeg er indstillet på at tage det spørgsmål, som fru Kirsten Jacobsen stiller, op med Sundhedsstyrelsen for at høre Sundhedsstyrelsens vurdering.
Jeg er også indstillet på, at det selvfølgelig er sådan, at patienter skal have viden om, hvorvidt der findes andre behandlingsformer i andre lande.
Det er jo noget, som i høj grad er den behandlende læges opgave at informere om, men det grundlæggende er, at sådanne alvorlige, livstruende sygdomme skal behandles i det danske sundhedsvæsen, og det danske sundhedsvæsen skal være i stand til at foretage en vellykket og ordentlig behandling.
Kun i nødstilfælde skal det også være muligt at behandle i udlandet, og det er altså stadig væk regeringens politik på det her område.